gl gl gl es en gl gl ast es pt es gl gl gl gl en ast gl gl es en gl en it fr gl es gl gl an es pt en en en gl gl gl gl gl gl gl gl gl gl gl gl gl gl pt es pt en en en gl gl it gl pt gl pt gl gl gl gl gl gl en es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
As labregas galegas tamén serán protagonistas neste 8-M - Nós Televisión
O Sindicato Labrego Galego convoca o seu XIV Encontro da Secretaría das Mulleres baixo o título "Corpo e Territorio", e lembran a importancia desta folga do 8M para as mulleres labregas
A Secretaría das Mulleres do SLG convoca o seu XIV Encontro, os días 9 e 10 de marzo en Nigrán. Desta quenda, o foco recae no “Corpo e Territorio”, poñendo o foco na “mercantilización tanto do corpo da muller como do territorio“, comenta a responsable María Ferreiro.
Dende o Sindicato Labrego Galego, e con perspectiva ao Día da Muller,  tamén queren salientar a importancia de compartir a súa perspectiva como mulleres e como labregas, dous sectores tradicionalmente discriminados. Así, María Ferreiro explica que este 8M “está vinculado a unha folga loboral, de coidados e de consumo“, os tres temas moi centrais na axenda do sindicato
A propia María Ferreiro tamén falou da implicación do Sindicato Labrego Galego na Folga de Mulleres do 8 de marzo, da que esta organización agraria foi un dos colectivos que convocan, tanto este ano como o ano pasado. Para Ferreiro, está plenamente xustificada a participación das labregas galegas, tanto no eido laboral, como no dos coidados ou no do consumo.
No eido laboral, explicou Ferreiro, “hai moitas mulleres labregas que non están cotizando a Seguridade Social e que, nun plano laboral están a ser totalmente invisibilizadas, consideradas polo sistema como simple axuda familiar. Nesta problemática segue candente a cuestión da titularidade compartida nas explotacións: na Galiza, estímase que unhas 30.000 labregas non son titulares da explotación familiar na que traballan a diario. A pesares de que existe unha lei que permite a cotitularidade nas granxas dende 2011, para propiciar a igualdade de dereitos laborais na profesión agraria, na Galiza só se deron de alta como cotitulares 18 mulleres dende aquela”. No conxunto do Estado, a proporción é de 350.000 labregas non titulares e 522 altas na cotitularidade (datos actualizados a decembro de 2018).
“No rural existe unha forte división sexual do traballo”, proseguiu a responsábel da Secretaría das Mulleres do SLG, “e a parte dos coidados está asumida maioritariamente polas mulleres. Ademais, no rural dáse a circunstancia de que os servizos e recursos para conciliar a vida familiar e laboral -residencias, garderías, centros de día, etc.- son practicamente inexistentes”.
“Como organización e como mulleres labregas levamos moito tempo cuestionando o consumismo irracional no que se basea o noso sistema económico e alimentario. Somos produtoras de alimentos, pero percibimos uns prezos irrisorios por eles en comparación co que pagan polo produto final consumidores e consumidoras, con marxes comerciais que decotío superan o 1.000%. Por iso, apoiamos a folga de consumo tamén, porque é necesario repensar que consumimos e de que maneira o facemos, pensar nas condicións laborais e na remuneración do traballo agrario que se agachan detrás de cada alimento que mercamos”.
Artigo anteriorCara o 8-M: “O saber é un campo de batalla”
Seguinte artigo8M, todas á folga!
ARTIGOS RELACIONADOSMÁIS DO AUTOR
“Este autobús é un espazo libre de violencias machistas”
Neomachismo e violencia sexual na mocidade
Pontevedra berra contra o machismo
Carmela Silva reivindica no 8M “un futuro coas mulleres”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.